《涿郡张守四咏 其二 嘉谷生郊》
明代·谢廷柱

范阳产嘉禾，一茎穗三四。老农骇相告，具目睹兹异。

至和所薰蒸，萃此耕穫地。祯祥不徒来，无乃表仁治。

借问治为谁，召父劳抚字。

作者简介：福建长乐人，字邦用，号双湖。谢士元子。弘治十二年进士，除大理评事，迁湖广按察司佥事，正德十二年致仕。善属文，能诗。有《双湖集》。